



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	          Bucureşti, 5 martie 2019
                  Nr. PLx.  49/2019


A V I Z 

asupra proiectului de Lege pentru aprobarea Ordonanţei de urgenţă a Guvernului nr.104/2018 privind implementarea programului guvernamental "gROwth - Contul individual de economii Junior Centenar"
În conformitate cu prevederile art.95 și art.115 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunități a fost sesizată, spre avizare, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.104/2018 privind implementarea programului guvernamental "gROwth - Contul individual de economii Junior Centenar", trimis cu adresa nr. PLx. 49 din 18 februarie 2019, înregistrat în cadrul Comisiei juridice sub nr.4c-13/112 din 19.02.2019.
Camera Deputaţilor este Cameră decizională, conform dispoziţiilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor.
Senatul a adoptat proiectul de lege în şedinţa din data de 11 februarie 2019. 


Proiectul are ca obiect implementarea Programului guvernamental „gROwth - Contul individual de economii Junior”, care constă în crearea unui cont special de economisire sub formă de depozit, pentru fiecare persoană cu cetăţenie română care nu a împlinit vârsta de 18 ani. 

În şedinţa din data de 5 martie 2019, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis cu nr. 1122/28.11.2018 și avizul favorabil al Consiliului Economic și Social transmis cu nr. 5427/30.10.2018.

În urma dezbaterilor, Comisia juridică, de disciplină şi imunităţi a hotărât să acorde aviz favorabil proiectului de lege. 
   Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.
 PREŞEDINTE,                               
                                                  SECRETAR,

         Nicușor HALICI                                                                     Aida Cristina CĂRUCERU

Consilier parlamentar,

Alina Grigorescu

